Foto: Anadolu Isroil YuNeSKO bosh kotibini Rojdestvo ta’tillaridan keyin mamlakat tashkilot safini tark etishidan ogohlantirdi. Tegishli ko‘rsatma Isroil bosh vaziri Binyamin Netanyaxu tomonidan Isroilning tashkilotdagi vakili Karmel Sham Koenga yo‘llangan. YuNeSKOning ijroiya kengashi 2016 yil 18 oktabrdagi majlisida Ibodat tepaligi bo‘yicha rezolyutsiyani tasdiqlagan. Unga ko‘ra, Al-Qudsdagi Al-Aqso masjidi iudaizm bilan hech qanday umumiylikka ega bo‘lmagan musulmon qadamjosi deb atalgan. Netanyaxu 2017 yil oktabrda tashqi ishlar vaziriga AQSh ortidan Isroilning ham YuNeSKOdan chiqishi jarayonini boshlash topshirig‘ini bergan. BMT Bosh assambleyasi 21 dekabrdagi yig‘ilishda Al-Qudsning Isroil poytaxti deb tan olinishiga qarshi ovoz berdi.